./data/phi0914/phi00142/phi0914.phi00142.perseus-lat1.xml
Titus Livius (Livy)
regiis       creverant animi vastatione concessa sibi ab hoste Pheraei agri; itaque eundum       inde ad castra nec dandum ultra spatium cunctandi censebant   et Romani censebant cunctationem suam infamem apud       socios esse, maxume indigne ferentis non latam Pheraeis opem   consultantibus, quid agerent — aderant autem Eumenes       et Attalus in concilio — trepidus nuntius adfert hostem magno agmine adesse        consilio dimisso signum extemplo datur,  uti       arma capiant interim placet ex regiis auxiliis centum equites et parem numerum       iaculatorum peditum exire   Perseus hora       ferme diei quarta, cum paulo plus mille passus abesset a castris Romanis,       consistere signa peditum iussit  praegressus ipse cum equitibus ac levi       armatura; et Cotys  cum eo ducesque aliorum auxiliorum praecesserunt   minus quingentos passus ab castris aberant, cum in       conspectu fuere hostium equites; duae alae erant magna ex parte Gallorum,       Cassignatus praeerat, et levis armaturae centum fere et quinquaginta Mysi aut       Cretenses   constitit rex, incertus, quantum       esset hostium  duas inde ex agmine turmas Threcum, duas       Macedonum cum binis Cretensium cohortibus et Threcum misit   proelium, cum pares numero essent neque ab hac aut       illa parte nova auxilia subvenirent, incerta victoria finitum est  Eumenis ferme       triginta interfecti, inter quos Cassignatus dux Gallorum cecidit  et tunc quidem       Perseus ad Sycurium copias reduxit;  postero       die circa eandem horam in eundem locum rex copias admovit plaustris cum aqua       sequentibus; nam duodecim milium passuum via omnis sine       aqua et plurimi pulveris erat, adfectosque siti, si primo in conspectu       dimicassent, pugnaturos fuisse apparebat   cum       Romani quiessent stationibus etiam intra vallum reductis, regii quoque in castra       redeunt  hoc per aliquot dies fecerunt sperantes fore, ut Romani equites       abeuntium novissimum agmen adgrederentur;  inde certamine orto cum longius a castris eos elicuissent, facile, ubiubi       essent, se, qui equitatu et levi armatura plus possent, conversuros aciem